# Projekts

## LATVIJAS REPUBLIKAS MINISTRU KABINETS

2018.gada Rīkojums Nr.

Rīgā (prot. Nr. .§)

**Grozījumi Ministru kabineta 2017. gada 24. janvāra rīkojumā Nr. 32 “Par finansējuma piešķiršanu Ķeguma novada domei pašvaldības autoceļa “Lielvārde–Misiņi” tehniskā projekta aktualizācijai un autoceļa rekonstrukcijai”**

Izdarīt Ministru kabineta 2017. gada 24. janvāra rīkojumā Nr. 32 “Par finansējuma piešķiršanu Ķeguma novada domei pašvaldības autoceļa “Lielvārde–Misiņi” tehniskā projekta aktualizācijai un autoceļa rekonstrukcijai” (Latvijas Vēstnesis, 2017, 21. nr.) šādus grozījumus:

1. Izteikt rīkojuma 1. punkta ievaddaļu šādā redakcijā:

“1. Pamatojoties uz likuma “[Par valsts budžetu 2017. gadam](https://likumi.lv/ta/id/287244-par-valsts-budzetu-2017-gadam)” [62. pantu](https://likumi.lv/ta/id/287244-par-valsts-budzetu-2017-gadam#p62) un likuma “Par valsts budžetu 2018. gadam” 64. pantu, lai turpinātu pašvaldības autoceļa rekonstrukciju, kas nepieciešama Nacionālo bruņoto spēku Gaisa spēku aviācijas bāzes “Lielvārde” turpmākajai attīstībai, piešķirt Ķeguma novada domei no Aizsardzības ministrijas budžeta programmas 33.00.00 “Aizsardzības īpašumu pārvaldīšana” finansējumu 855 979 *euro* apmērā Ķeguma novada pašvaldības autoceļa posma “Lielvārde–Misiņi” tehniskā projekta aktualizācijai un autoceļa rekonstrukcijai, tai skaitā:“.

1. Papildināt rīkojumu ar 1.3. apakšpunktu šādā redakcijā:

“1.3. atbalstīt Aizsardzības ministrijas priekšlikumu finansējuma pārdalei 2018. gadā no budžeta programmas 30.00.00 “Valsts aizsardzības politikas realizācija” ilgtermiņa saistību sadaļas “Maksājumi starptautiskajās institūcijās un programmās”, samazinot izdevumus starptautiskajai sadarbībai 255 979 *euro* apmērā, uz budžeta programmu 33.00.00 “Aizsardzības īpašumu pārvaldīšana”, palielinot izdevumus kapitālo izdevumu transfertiem 255 979 *euro* apmērā.”.

Ministru prezidents Māris Kučinskis

Aizsardzības ministrs Raimonds Bergmanis